Tadić na promociji Fijata
Predsednik Srbije Boris Tadić u Ženevi prisustvovao predstavljanju kragujevačkog Fijata 500L
Novi Fijat “500 L”, koji će se proizvoditi u Kragujevcu, premijerno je predstavljen danas na Međunarodnom sajmu automobila u Ženevi, a kako je tom prilikom ocenio predsednik Srbije Boris Tadić, ovaj automobil promoviše ne samo Fijat, već i Srbiju. Tadić, koji je zajedno sa generalnim direktorom kompanije Fijat-Krajsler Serđom Markionijem prisustvovao predstavljanju novog modela, je istakao da je Srbija novi-stari proizvodjač automobila na svetskoj mapi i da se na neki način vraća “fići” i projektu jugo-Amerika, s obzirom da će se Fijat “500 L” izvoziti i u Ameriku. Tadić je najavio da se prvi efekti proizvodnje fijata “500 L” mogu očekivati početkom sledeće godine, kao i da bi sa 10 ovakvih investicija Srbija bila drugačija zemlja: A na Kopaniku je danas počeo Biznis forum, na kome je premijer poručio da će plate, penzije i socijalna davanja u 2012-toj biti isplaćivane kako je i planirano. Cvetković najavio i nove mere štednje koje Vlada priprema radi održavanja nivoa budžetskog deficita: Kao jedan gostiju biznis foruma, šef Delegacije EU u Srbiji Vensan Dežer je rekao da Srbija treba treba da ostvari dalji napredak u dijalogu sa Prištinom do oktobra, kada Evropska komisija izlazi sa novim izveštajem o napretku. Ambasador Nemačke Volfram Mas je poručio da kao i svaka druga zemlja u trci za investitorima, i Srbija mora da se predstavi na atraktivniji način: A u Beogradu, na tribini o predpristupnim fondovima EU, šefica Kancelarije za evropske integracije Milica Delević je je podsetila da je Srbija, od početka tranzicije, od EU dobila oko 3,5 milijarde evra, kroz predpristupne fondove i donacije pojedinih država: Novac koji će se povećavati kako se budemo približavali EU samo je dodatna motivacija da menjamo način na koji funkcioniše društvo u Srbiji", ocenila je Delević.